महिलाओं को गुजरात के लिए किया रवाना
45 महिलाओं को गांधीनगर में किया जाएगा सम्मान
झालावाड़|स्वच्छभारत मिशन (गामीण) के अंतर्गत जिले की सभी पंचायत समितियों केे विकास अधिकारियों द्वारा उनके क्षेत्र से स्वच्छता के क्षेत्र में उत्कृष्ट कार्य करने वाली 45 स्वच्छताग्राही महिलाओं का चयन 8 मार्च को अंतरराष्ट्रीय महिला दिवस पर गुजरात के गांधीनगर में प्रधानमंत्री नरेंद्र मोदी के मुख्य आतिथ्य में आयोजित स्वच्छताग्राही सम्मान समारोह के लिए किया गया है।
जिला प्रमुख टीनाकुमारी भील ने गांधीनगर (गुजरात) जाने वाली 45 महिलाओं के दल को रविवार को मिनी सचिवालय से झंडी दिखाकर रवाना किया। इस दौरान उन्होंने कहा कि महिला जनप्रतिनिधि एवं स्वच्छता के क्षेत्र में उत्कृष्ट कार्य करने वाली अन्य महिलाओं का स्वच्छताग्राही के रूप में चयन किया है वे निश्चित तौर पर जगमग झालावाड़ के अंतर्गत किए जा रहे स्वच्छता, ओडीएफ आदि कार्यों की जानकारी प्रधानमंत्री के समक्ष देंगी। ये महिलाएं वहां से स्वच्छता की नई तकनीक, कार्यक्रम सीखकर आएंगी, जिससे जिले में स्वच्छता कार्यक्रम को और गति मिलेगी। इस मौके पर कलेक्टर ने कहा कि इसका मकसद मातृ शक्ति को सशक्त बनाना है इससे स्वच्छता के प्रति महिलाओं में जागरूकता आएगी। इससे इन महिलाओं में आत्म विश्वास में अभिवृद्धि होगी तथा अन्य जनप्रतिनिधियों को भी स्वच्छता संबंधी कार्य करने की प्रेरणा मिलेगी और जिले की शेष 139 ग्राम पंचायतें भी शीघ्र ही खुले में शौच से मुक्त होंगी।
झालावाड़. स्वच्छ शक्ति सम्मेलन में हरी झंडी दिखाकर रवाना करतीं जिला प्रमुख।
hin_Deva hin_Deva hin_Deva hin_Deva hin_Deva